બારડોલી નગરપાલિકામાં કારોબારી સમિતિ સહિતની અન્ય સમિતિના અધ્યક્ષ પદ માટે ખેંચતાણ શરૂ થઈ ગઈ છે. સૌથી મહત્વની ગણાતી કારોબારી અધ્યક્ષપદ માટે ત્રણ દાવેદારો મેદાનમાં છે. જેમાં વર્તમાન કારોબારી અધ્યક્ષ ઉદેસિંગ સેંગરે પણ કારોબારી પદ પર ચાલુ રહેવા માટે ધમપછાડા શરૂ કર્યા છે. જોકે બીજી તરફ ઉદેસિંગ સેંગરે વિધાન સભા ચૂંટણી સમયે ઈશ્વર પરમાર વિરુદ્ધ કામ કર્યું હોય ઈશ્વર પરમાર તેને રિપીટ થવા દેવાના મૂડમાં નથી. આથી સમિતિના અધ્યક્ષ પદની ફાળવણી વધુ રોચક બને તેવી સંભાવના છે.